Colm?
Lähdetkö pubiin?
Kellohan on kaksi.
Nähdäänkö sitten siellä?
Nähdään sitten siellä.
Miksi tulit kotiin?
Veli?
Miksi tulit kotiin?
Kävin ColmSonnyLarryn ovella. Hän vain istuu siellä.
Mitä hän istuu tekemässä?
Istuu tekemättä mitään.
Tupakoi.
Nukkuiko hän?
Hän tupakoi, Siobhán. Miten muka nukkuessaan voi tupakoida?
Oletteko te riidelleet?
Emme ole.
En ainakaan usko.
Olemmeko riidelleet?
Miksei hän avannut minulle ovea?
Ehkä hän ei enää tykkää sinusta.
Pintti, Jonjo.
Eikö Colm ole mukanasi?
- Ei. - Ainahan Colm on mukana.
- Niin on. - Etkö koputtanut hänen ovelleen?
Koputin hyvinkin.
- No, missä hän on? - Istuu siellä.
Mitä tekemässä?
Ei mitään.
Tupakoi.
Oletteko te riidelleet?
En usko, että olemme.
Kuulostaa siltä.
Niin kuulostaakin.
Käynkö siellä uudestaan?
Se saattaisi olla parasta.
Konstaapeli Kearney.
Ei ikinä tervehdi.
Ei hitto vieköön ikinä tervehdi.
Colm?
Ovi oli auki.
Colm?
Minne hemmettiin sinä olet menossa?
- Kaikkiko? - Ei, totta se on.
Hän sai kuusi pistettä avoimissa.
Mies on nippa nappa kääpiön kokoinen!
Totta se on!
- Terve mieheen. - Terve mieheen, Pádraic.
Istu muualle.
Häh?
Mutta pinttini on tässä.
Hänen pinttinsä on ollut siinä -
siitä saakka, kun hän astui sisään ja tilasi sen.
Hyvä on.
Sitten minä istun muualla.
Oletteko te riidoissa?
Emme tietääkseni.
Olette te riidoissa.
Hyvinkin. Hän istuu ulkona -
yksikseen kuin mikäkin hyväkäs.
Näyttää siltä, että olemme riidoissa.
Lienee paras käydä jututtamassa häntä.
Katsotaan, mistä kenkä puristaa.
Se lienee parasta.
Istun nyt sinun viereesi,
ja jos palaat sisälle, seuraan sinua.
Ja jos palaat kotiin, seuraan sinua sinnekin.
Jos olen tehnyt sinulle jotain,
niin kerro, mitä.
Ja jos olen sanonut jotain -
ehkä kännipäissäni ja unohtanut sen...
Mutta en usko sanoneeni mitään kännissä ja unohtaneeni.
Mutta jos sanoin, niin kerro, mitä se oli -
ja pyydän anteeksi sitäkin.
Pyydän anteeksi sydämeni pohjasta.
Kunhan lakkaat juoksemasta karkuun kuin mikäkin äksy koululainen.
Mutta et sinä sanonut minulle mitään.
Etkä liioin tehnyt.
Sitähän minäkin.
En vain enää tykkää sinusta.
Tykkäätpäs.
Enhän.
Mutta eilen tykkäsit.
Niinkö?
Niin minä luulin.
Pádraic.
Dominic.
Mikä sinua vaivaa?
Ei minua mikään vaivaa, Luojan tähden.
Katso, mitä löysin.
Kepin, jossa on koukku.
Mihin tällaista mahdetaan käyttää?
Napataanko tällä jotain kepinmitan päästä?
Minne olet menossa?
Tuonne.
Mikäpä siinä.
- Onko sinulla röökiä? - Ei.
Onpas. Aina sinulla on.
ColmSonnyLarry on Jonjon paikassa ja jakelee röökejä kaikille.
Kaikille, joille maistuu.
- Niinkö? - Ei!
Oletpa sinä kummallisella tuulella.
Mitä sinä täällä teet?
Oliko pubi suljettu?
Ei. Auki se oli.
Onko lehdessä mitään?
Sitä samaa sisällissotaa.
Ikävä juttu.
Rva McCormick tulee käymään tänään. En pystynyt estämään.
En tiedä, oletko sisällä vai ulkona, mutta yleensä olet ulkona.
Olenko?
Olet. Olet hyvinkin.
Ei se haittaa, Siobhán.
On tämä sinunkin kotisi.
Onko siitä kuusi vuotta, kun äitisi ja isäsi kuolivat?
Vai onko siitä seitsemän?
Siitä tulee kohta kahdeksan, rva McCormick.
Tuleeko siitä kahdeksan vuotta?
Eikö aika riennäkin?
Kyllä, kun on hauskaa.
Painu pubiin sitä, Pádraic, äläkä ärsytä meitä.
Ei kai minun tarvitse olla siellä joka ilta?
ColmSonnyLarry taisi säikäyttää hänet pois.
Mitä kuulit ColmSonnyLarrysta?
Ettekö te kaksi olleet parhaat ystävykset?
Olemme sitä vieläkin.
- Ettekä ole. - Kuka niin väittää?
Hän.
Taivaan tähden, Siobhán.
En sanonut mitään sinne päinkään! Kunhan höpisin.
Alahan laputtaa Jonjon paikkaan ja lakkaa häiritsemästä meitä.
Niin, rva McCormick ei pääse koskaan tänne juttelemaan.
Ei pääsekään, koska kartat häntä.
Enkä karta!
Menet piiloon muurin taakse, jos hän kulkee tiellä.
Minä en...
mene piiloon muurin taakse.
Onnea vain.
Mistä sitten sodittekin.
PUB
En tiennytkään, että täällä on esitys.
Tämä järjestyi viime tingassa.
Colmin päätös.
Kaikki naiset tykkäävät Colmista. Tykkäsivät aina.
Niinkö? Ei pidä paikkaansa.
Sinulla on vieläkin porttikielto, Dominic! Ulos!
Sen piti olla huhtikuulle saakka.
Mitä kuuta nyt eletään?
Huhtikuuta.
No, vie se keppi ulos äläkä häiritse naisväkeä.
Onko täällä naisia?
Täällä on naisia.
Ja hyviä.
Koirani ulos vein
Ja ammuin sen vain
Kreivikunnassa Kildaren kai
Jos istuisimme Colmin vieressä, naisten pitäisi jutella meillekin,
ja voisimme iskeä heitä jutuillamme.
Olen ihan tyytyväinen tässä.
Vai olet?
Oletko ihan tyytyväinen?
Lasinne täyttäkää Konjakit kaatakaa...
En kestä imeliä lauluja.
Soita jotain menevää, Colm!
Tanssittavaa.
Äläkä tuommoisia itkuvirsiä.
Jotta vapaana vaan...
Enkö ole kyllin huonoissa väleissä häneen ilman suunsoittoasi?
Mistä syystä olet huonoissa väleissä?
Hän vain...
ei halua enää olla ystäväni.
Onko hän ihan kakara?
Miksei hän halua enää olla ystäväsi?
Isä listii meidät, jos herää, kun on runkannut.
Eikö isäsi suutu, jos viet hänen kiljunsa?
Saan satikutia,
mutta paskat siitä.
Näin tykin ja kiväärin tulitusta illalla mantereelta.
Näitkö sinä?
Se on sitä sisällissotaa.
Tiedetään.
Minä en sodista piittaa. Vastustan niitä.
Sotia ja saippuaa.
Mutta tämän sanon.
Eikö meillä olekin hyvät turinat?
Sinulla ja minulla?
Tykkääkö siskosi turista?
Ei niin paljon kuin useimmat naiset, mutta kyllä hän puhuu.
Hän lukee mieluummin.
Lukee?
Helkkari.
Lukee.
Oletko nähnyt häntä koskaan ilman vaatteita?
En ole.
Etkö? Ja olet hänen veljensä?
Etkö edes lapsena?
En tykkää jauhaa tällaisista jutuista, Dominic!
Millaisista jutuista?
Ilkosillaan olevista siskoista!
Sinä näit isäni ilkosillaan.
Ja toivon kuolinpäivääni saakka, etten olisi.
Älä muuta viserrä.
Isällä on pieni, ruskea heppi.
Mikä sitä miestä vaivaa?
Kuuliko hän ikäviä uutisia?
Isäkö?
Ei. ColmSonnyLarry.
Enkö sanonut, että meikä häipyy, jos vielä vikiset siitä tomppelista?
Hän ei näyttänyt kuulleen tänään huonoja uutisia.
Vaan siltä, kuin taakka olisi nostettu hänen harteiltaan.
MAALISKUU 1923
HUHTIKUU 1923 PERJANTAI 1
Vien vain lehmäni tästä.
Mitä?
Olen vain viemässä lehmiäni. En siis yrittänyt...
Et yleensä vie niitä tätä kautta.
En, mutta vasikka pelästyi nurkalla kanaa, joten...
Minä vain...
Huomasin ihan vasta, mikä kuukausi eilen alkoi.
Jotta aprillia vain?
Alkoi huhtikuu.
Nappaanko sinut mukaani pubiin myöhemmin?
Teen sen.
Niin tai näin...
Paras lähteä, ennen kuin elukat karkaavat.
Ehkä nekään eivät tykkää meikäläisestä.
Nähdään kahdelta, Colm.
Tule sinäkin ottamaan lasillinen sherryä myöhemmin.
Ei kauniina päivänä tarvitse istua sisällä.
Teen sen.
Millainen se kirja on?
Surullinen.
Niinkö?
Lukisit jotain muuta, Siobhán, ettet tule surulliseksi.
Oletko koskaan yksinäinen, Pádraic?
Että mikä?
Yksinäinen.
Olenko koskaan yksinäinen?
Mikä kaikkia vaivaa?
Jessus.
"Yksinäinen". Hitto soikoon.
Colm?
Pintti, Jonjo.
Millä tuulella hän on?
Mahtavalla vissiin. Ainakin minun kanssani.
Mitä sinä teet?
Meinaat siis olla tänäänkin ääliö?
Eikö minulla ole lupa nauttia pinttiä yksikseni?
Älä sitten pyydä kaveria hakemaan sinua kotoa,
ihan kuin hänellä ei olisi parempaa tekemistä.
En pyytänyt sinua hakemaan minua kotoa.
Eikä sinulla ole parempaa tekemistä.
Sinulla ei ole parempaa tekemistä.
Tiedän, ettei minulla ole parempaa tekemistä,
mutta voisin tehdä jotain mukavampaa -
kuin käydä sinun kotonasi, Colm Doherty!
Mitä muka?
Mitä muka voisit tehdä?
Lukea.
Niinkö?
Tänä aamuna minä -
sävelsin tämän.
Huomenna sävellän siihen toisen osan.
Ja ylihuomenna sävellän kolmannen osan.
Ja keskiviikkoon mennessä maailmassa on uusi laulu,
jota ei olisi olemassa, jos olisin koko viikon -
kuunnellut pötypuheitasi, Pádraic Súilleabháin.
Eli haluatko juoda pinttisi ulkona, vai haluatko minun vievän omani ulos?
Minä vien pinttini ulos, koska laulu on ihan paska.
Ei se kiinnosta minua.
Olin eilen liian töykeä.
Eilen, hän sanoo.
Tiedän hyvin, että olit eilen varsin töykeä.
Ja tänään.
Minä vain...
Minusta tuntuu, että aikani on käymässä vähiin.
Ja että loppuaika pitäisi käyttää ajatteluun ja säveltämiseen.
Ja yrittää olla kuulematta -
niitä ikäviä asioita, joita on sanottava itselleen.
Mutta olen pahoillani siitä. Oikeasti.
Teetkö sinä kuolemaa?
En tee.
Sittenhän sinulla on aikaa vaikka kuinka.
Jutusteluun?
- Joo. - Joutavaan jutusteluun?
Ei joutavaan. Hyvään, normaaliin jutusteluun.
Eli juttelemme joutavia, ja elämäni hupenee.
Kahdentoista vuoden sisällä kuolen vailla muuta näyttöä -
kuin muutamien kanssa käydyt jutustelut. Niinkö se menee?
Sanoin, että ei "joutavia jutusteluja".
Vaan "hyviä, normaaleja jutusteluja".
Yhtenä iltana käytit kaksi tuntia kertoaksesi minulle -
siitä, mitä sinä päivänä löysit pikku aasisi paskasta.
Kaksi tuntia, Pádraic. Otin aikaa.
Eipä se ollut pikku aasini paskaa.
Se oli hevoseni paskaa, eli niin tarkasti kuuntelit.
Ei tuo auta minua mitenkään, ymmärrätkö?
Ei tuo auta minua.
Vaihdetaan sitten aihetta.
Mikä sinua vaivaa?
Ei mikään.
Emmekö menekään sherrylle?
Ei tunnu siltä.
Ei, en suostu tähän taas tänään!
Hei! Mikä hitto sinua ja veljeäni oikein riivaa?
Älä tule tänne huutamaan minulle -
keskellä päivää, Siobhán.
Et voi tuosta vain lakata olemasta jonkun ystävä!
Miten niin en voi?
Miten niin? Koska se ei ole kilttiä.
- Haluatko sherryn, Siobhán? - En!
Selvä pyy.
Sanoiko hän sinulle jotain kännissä?
Ei. Hän on mukavampi kännissä.
Se, millainen hän muun aikaa on, ottaa minua päähän.
Mikä tässä sitten mättää?
Hän on tylsä.
Siis mikä?
Hän on tylsä.
Mutta hän on aina ollut tylsä. Mikä on muuttunut?
Minä olen muuttunut.
Elämässäni ei ole enää tilaa tylsyydelle.
Mutta asut saarella Irlannin rannikolla, Colm.
Mitä hittoa sinä oikein kaipaat?
Vähän rauhaa, Siobhán. Siinä kaikki.
Rahtusen rauhaa sydämeeni.
Kyllä sinä sen ymmärrät. Vai mitä?
Vai mitä?
Olenko minä sinusta tylsä?
Et. Koska et ole tylsä, vaan kiva.
Sitä minäkin. Minähän olen iloinen veikko.
Tai olin.
Kunnes paras ystäväni rupesi hölmöilemään.
Se johtuu hänestä.
Ehkä häntä vain masentaa.
Minäkin ajattelin, että hän on masentunut.
Jos on, niin hän voisi pitää sen omana tietonaan.
Tukahduttaa sen, niin kuin me muutkin.
Ei, Jenny! Ulos!
Ulos!
Se vain haluaa seuraa.
Elukat kuuluvat ulos. Olen sanonut sen sinulle.
Eikä minulle naureta selän takana.
Eihän?
Ei. Miksi joku nauraisi?
Eikä minua pidetä hidasälyisenä?
Hidasälyisenä?
Ei.
Et taida olla ihan varma.
Olen tietenkin varma.
Dominic on saaren hidasälyinen, eikö olekin?
On. Selvästi.
Hetkinen. Selvästi. Ja kuka on seuraava?
Minusta ei ole kiva arvostella ketään tuolla tavoin.
- Millä tavoin? - Älyn hitaudesta.
Niin. Ei minustakaan.
- Mutta yritä. - En!
En yritä.
Tällä saarella on ihan tarpeeksi arvostelijoita.
Et ole hidasälyinen. Olet mukava mies. Joten jatka elämääsi!
Olen yhtä nokkela kuin sinä.
Sen ainakin tiedän.
Älä ole hölmö.
Mitä sinulle tapahtui?
Isä sai tietää siitä kiljusta.
Voi jessus, Dominic!
Voi sinua raukkaa.
Millä ihmeellä isäsi löi sinua?
Viimeiseksi kattilalla. Ei se mitään, mutta siinä oli kaatonokka.
Haluatko kyydin kirkkoon?
Viis niistä runkkareista!
Dominic!
Mutta voisinko jäädä teille yöksi?
Vain yhdeksi yöksi?
Selvä, mutta vain yhdeksi yöksi.
Kivaa! Nähdään päivällisellä.
Anteeksi, isä. Olen tehnyt syntiä.
Edellisestä ripistäni lienee kahdeksan viikkoa.
Jatka vain, Colm.
Sitä tavallista vain, isä. Ryypiskelyä ja likaisia ajatuksia.
Ja vähän ylpeyttä, luulisin.
Vaikka en ole koskaan pitänyt sitä syntinä, mutta olen tässä nyt.
Ja...
Entä toivottomuutta?
Ei juurikaan viime aikoina. Luojan kiitos.
Miksi et enää puhu Pádraic Súilleabháinin kanssa?
Ei kai sitä lueta synniksi, isä?
Ei se olisi synti, mutta ei järin kilttiäkään.
Kuka sinulle kertoi?
Tämä on saari, Colm. Sana leviää.
Ja Pádraic käski minua mainitsemaan siitä.
Vai niin.
Joten...
Et kai sinä ajattele likaisia ajatuksia hänestä?
Onko tuo vitsi?
Onko tuo jokin hemmetin vitsi?
Ihmisillä on likaisia ajatuksia myös miehistä.
Onko sinulla likaisia ajatuksia miehistä, isä?
Ei minulla ole likaisia ajatuksia miehistä.
Kuinka uskallat sanoa moista kirkonmiehelle?
Itsehän sinä aloitit.
Voit poistua nyt rippituolistani.
Enkä anna sinulle anteeksi mitään ennen seuraavaa rippiä!
Minun on sitten paras olla kuolematta ennen sitä.
Tai olisin kusessa!
Sinä joudutkin kuseen!
Kyllä, joudut kunnolla kuseen!
Otatko pintin, Colm?
Jos et lakkaa puhumasta minulle tai ärsyttämästä minua -
tai lähettämästä siskoasi tai pappia ärsyttämään minua...
En lähettänyt siskoani ärsyttämään sinua.
Hän päättää itse asioistaan.
Mutta papin lähetin. Se on totta.
Olen päättänyt toimia näin.
Minulla on kotona keritsimet.
Ja tästä eteenpäin joka kerta, kun ärsytät minua,
otan ne -
ja leikkaan irti yhden sormistani.
Ja annan sen sormen sinulle.
Vasemman käden sormen. Viulukäteni.
Ja jokaisena päivänä, kun ärsytät minua lisää,
leikkaan uuden ja annan sinulle,
kunnes älyät lopettaa.
Tai kunnes minulta loppuvat sormet.
Selvensikö tämä asioita?
Ei oikeastaan.
Sillä en halua loukata tunteitasi, Pádraic.
En halua.
Mutta tuntuu siltä, että jäljellä on vain raju toimenpide.
Sinulla on paljon vaihtoehtoja.
Kuinka sormet tulevat ensimmäisenä mieleen?
Ole hyvä äläkä puhu minulle -
enää, Pádraic. Ole kiltti.
- Minä pyydän. - Mutta...
Hys, Pádraic.
- Ole nyt vaiti. - Minä olisin hiljaa.
Minä vaikenen.
Mutta minä ja siskoni mietimme, että saatat olla vähän masentunut.
Ja sanon vain, että sormet todistavat sen.
Vai mitä, Colm?
Se alkaa nyt.
Enpä ole moista kuullut.
Enkä minä. Tuo mies ei pidä sinusta, Pádraic.
Sormet!
Jessus. Hän on tosissaan, pojat.
Hän on tosissaan!
Silmistä näkee, että hän on tosissaan.
Vain siksi, että hänestä sinä olet tylsä.
Tuo menee liian pitkälle!
Kuka sinulle kertoi, että olisin tylsä?
Kuulin sattumalta. Mitä minun olisi pitänyt tehdä?
Et sinä minusta ole tylsä.
Jessus, jos minun pitäisi leikata itsestäni jotain -
jokaisen sisääntulevan tylsimyksen takia, minulle jäisi vain pää.
Olenko sinusta tylsä, Gerry?
Et.
Siitä huolimatta -
minusta te kaksi olitte aina hassu pari.
- Emmekä olleet. - Olitte.
Olitte. Selvästikin olitte.
Koska nyt hän mieluummin silpoo itseään kuin juttelee kanssasi.
Colm oli aina pikemminkin ajattelija.
Miksi kaikki... Minä ajattelen.
Etkä, Pádraic.
- Et ajattele, Pádraic. - Siskosi ajattelee.
- Kyllä. Siobhán ajattelee. - Sinä olet enemmän...
Sinä olet enemmän... Mitä hän on?
Olet yksi mukavista kavereista.
Olet yksi mukavista kavereista, niin. Paitsi kännissä.
Paitsi kännissä. Niin.
Luulin aina, että se oli hyvä asia.
Olla mukava kaveri.
Nyt se kuulostaa pahimmalta, mitä olen koskaan kuullut.
Älä ota sitä niin, Pádraic.
Sinun puolellasi tässä ollaan.
Mitä sinä siinä virnuilet?
Miksi tämä jörö mököttää? Se hemmetin miekkonen!
Läski punapää!
Sanon vain tämän. Te kaksi olette surkeita isäntiä.
Onneksi joudut sietämään meitä vain yhden yön, joten...
Äläkä syö suu auki.
Ranskassako tässä muka ollaan?
Komenna häntä, Pádraic.
Älä ole tuollainen hiton tunari, Dominic.
Ei. Vain siitä, miten hän syö.
Colm Doherty ja hänen paksut nakkisormensa.
Ei niillä sormilla leikkaisi edes valaasta rasvaa.
Eikö hänen pitäisi leikata yksi sormi ja näyttää, ettei huijaa?
Ei pitäisi.
Minä käskisin hänen leikata yhden näyttääkseen, ettei huijaa.
Pahimmassa tapauksessa -
hän voi takuulla soittaa viulua neljälläkin sormella.
Tai banjoa.
Ei mitään tuollaista. Emme halua olla enää tekemisissä hänen kanssaan.
Sinä et. Tämä pöljä haluaa.
Olenkin pöljä, se on totta.
Ethän ole!
Jessus.
Tämä on iloton talo.
Onko omasi muka parempi?
Siellä kuulemma nauru vasta raikaakin.
Niinpä, touché.
Että mikä?
Ché. Touché. Se on ranskaa.
Ja Siobhán, miksi et ole mennyt naimisiin?
Ei kuulu sinulle pätkän vertaa, miksi en mennyt naimisiin.
Miksi et?
Miksi en?
Olitko koskaan villi?
Villi? Olinko koskaan villi?
En tiedä, mistä puhut, Dominic.
Millä tavalla villi? Vihainenko?
Koska kohta olen vihainen, tiedä se!
Ei vihainen. Villi.
Sinä hoet tuota sanaa.
- Villi! - Eikö veljeni kertonut sinulle?
Että löydät itsesi maantieltä, jos alat puhua minulle hölmöjä.
"Ällöttäviä", ei hölmöjä.
Ja onnistuit tekemään kummankin.
Niin.
Menen nukkumaan. Tuo ei jää tänne enää toiseksi yöksi.
Viis siitä, miten masentunut olet. Otan mieluummin tänne aasin.
Pieleen meni taas.
Mutta rohkea rokan syö.
Kuule.
Ei teillä kahdella ole mitään hätää.
Eikö?
Päivää, rva O'Riordan. Maito odottaa ulkona.
Olet velkaa kahdelta viikolta.
Kukaan ei ole kertonut juoruja teidän puoleltanne saarta.
Oletko sinäkin samanlainen?
Taidan olla, rva O'Riordan. Ja minulla on vähän kiirus, joten...
Eileen Coughlan ei tiennyt mitään.
Vincent Shaughnessy ei tiennyt mitään.
Nyt oli huono uutisviikko. Mutta joskus käy niin.
ColmSonnyLarry ei tiennyt mitään.
Eikö?
Hän on vaitelias mies.
- Joskus hän puhuu. - Itsekseen.
Niin tai näin, olette velkaa kahdelta viikolta, rva O'Riordan.
Kuten sanoin.
Rouvat.
Peadar saapui.
Peadarilla on aina uutisia.
- Mitä uutisia sinulla on? - Vai uutisia?
Miekkonen tappoi itsensä Rosmuckin suunnalla.
Käveli ehdoin tahdoin järveen.
Ikää 29, eikä mitään hätää. Mokoma houkka.
Herran pieksut!
Ei mitkään pieksut. Houkka!
Toinen heppu...
Protestantti tietenkin -
puukotti rouvaansa Letterkennyssä.
Pisti kuusi kertaa.
Hyvä jumala! Ja kuoliko se nainen, Peadar?
Kuolipa hyvinkin.
Ei se mies häntä lusikalla tökkinyt.
Olipa se uutinen.
Tällä miehellä ei ole uutisia, vai mitä? Ei yhtikäs mitään.
- Hömelöillä ei koskaan ole uutisia. - Hömelöillä!
Hassua.
Muistan yhden uutisen, rva O'Riordan.
Dominic Kearneyn isä rusikoi poikaa kattilalla lauantaina,
ja Dominic on nyt meillä.
Isä voi siis ottaa vähän vapaata pojan pieksämisestä.
Ja se mies on poliisi.
Eikö se ole uutinen?
Se Dominic on oikea sählääjä.
Tuo tiedetään.
Poika oli aika huonossa kunnossa, kun tulin paikalle.
Pieksäisin hänet kattilalla itse, ellen olisi vanha.
Onhan se uutinen.
Ei se ole uutinen. Se on paskauutinen.
Hyvä on. Rva Riordan, kiitos tuosta...
Nähdään, kun nähdään.
Ja voit kertoa sille pojanlurjukselle,
että paras tulla kotiin syömään -
tai pieksän teidät molemmat -
ja sen perhanan siskosi myös!
Tervehdys, Colm.
Tarjoatko illalla Jonjossa pintin, jonka olet velkaa?
En ole velkaa...
Tarjoan, Peadar.
Niin sitä pitää.
Seis.
Mitä nyt, Jenny?
Lähdetäänkö pubiin?
Kyllä vain. Tulehan.
Kumoa yksi drinkki, likka. Laputa sitten kotiin.
Saat silittää minulle paidan aamulla.
Hyvä on, isä.
Niin. Lähden aamulla mantereelle.
Siksi tarvitsen puhtaan paidan.
"Ja miksi lähdet aamulla mantereelle, Peadar?"
Kiitos kysymästä, Colm. Minäpä kerron.
Pyysivät lisämiehiä paria teloitusta varten,
jos siellä tulee jotain hämminkiä.
Saan kuusi shillinkiä ja ilmaisen lounaan.
Ja olisin mennyt ilmaiseksikin.
Olen aina halunnut nähdä teloituksen. Entä sinä?
Vaikka olen tykännyt enemmän hirttäjäisistä.
Keitä siellä teloitetaan?
Vapaavaltion pojat teloittavat pari IRA:n kaveria.
Vai oliko se toisinpäin?
En pysy enää kärryillä.
Eikö ollutkin helpompaa, kun olimme samalla puolella -
ja tapoimme vain engelsmanneja?
Minusta oli. Tykkäsin siitä enemmän.
Mutta sinä et välitä, kuka teloittaa ja kenet?
Kuusi šillinkiä ja ilmainen lounas, en välitä.
Teloittakoot vaikka sinut.
Lähde mukaani.
Voisit tehdä siitä jonkun perhanan itkuvirren.
Kunhan vitsailen.
Keitä he ovat?
Musiikin opiskelijoita Lisdoonvarnasta, luulisin.
Vielä yksi viski, Jonjo.
Taidat vetää tänään ihan kaksin käsin, Pádraic.
Niinkö? Mitä se sinulle kuuluu?
Pádraic, älä nyt...
Kipaise hakemassa Siobhán, Dominic.
Mitä haluat, pölvästi?
Uuden selkäsaunanko?
Kuule, jepari. Kai saan jutella kanssasi?
Vain paksukaisten kanssa se ei sovi.
Itse asiassa, et. Parempi, ettemme mekään juttele.
Niin tai näin.
Haluatko tietää, mitä kolmea asiaa eniten vihaan -
- Inishernissä? - En oikeastaan.
Yksi.
Poliiseja.
Kaksi.
Pulskia viulunsoittajia.
Ja kolme.
Hetkinen, kolmas oli lystikäs. Mikä se oli?
Aloitan alusta. Yksi.
Poliisit.
Kaksi.
Pulskat viulunsoittajat.
Hemmetti, mikä se kolmas oli?
Lähdehän nyt omiesi joukkoon, Pádraic. Olen tosissani.
Vai tosissasi?
Ja puhutko minulle?
Siobhán!
Pádraic on umpikännissä viskistä, ja Colm on siellä.
Sinun on parasta tulla.
Kuule, Colm Doherty. Tiedätkö, mikä sinä olit?
En, Pádraic. Mikä minä olin?
Mukava!
Sinä olit mukava!
Eikö ollutkin?
Ja tiedätkö, mikä nyt olet?
Et mukava.
Tuota...
Mukava luonne ei taida olla pysyvä. Vai mitä, Pádraic?
Mutta kerron, mikä pysyy.
Mikä? Äläkä sano mitään tyhmää kuten musiikki.
- Musiikki pysyy. - Tiesin sen!
Ja maalaukset. Ja runous.
Samoin pysyy mukava luonne.
Tiedätkö, keiden muistamme -
olleen mukavia 1600-luvulta?
- Keiden? - Emme kenenkään.
Ja silti muistamme sen ajan musiikin.
Joka ikinen tietää Mozartin nimen.
Minä en, joten se siitä teoriasta.
Ja mehän puhumme mukavasta luonteesta.
Ei siitä kuka-lieneekin.
Äitini oli mukava.
Muistan hänet.
Ja isäni oli mukava. Muistan hänet.
Ja siskoni on mukava.
Muistan hänet. Muistan hänet ainiaan.
- Ja kuka muu? - "Ja kuka muu" mitä?
Muistaa Siobhánin ja sen, että olit mukava?
Ei kukaan.
50 vuoden kuluttua -
kukaan ei muista ketään meistä.
Kuitenkin kaksi vuosisataa sitten eläneen miehen musiikki...
Hän sanoo "kuitenkin", kuin olisi englantilainen.
Lähdetään kotiin, Pádraic.
Minä viis veisaan Mozartista -
tai Borvovenista -
tai yhdestäkään hassunnimisestä kusipäästä.
Minä olen Pádraic Súilleabháin.
Ja minä olen mukava.
Lähdetään kotiin.
Olet siis mieluummin ystävä tämän miekkosen kanssa?
Miekkosen, joka...
hakkaa oman poikansa mustelmille aina, kun ei käytä hyväkseen.
En kertonut hänelle, isä. Hän on vain kännissä.
Sinä olit ennen mukava.
Vai etkö koskaan ollutkaan?
Voi luoja.
Ehkä et koskaan ollutkaan.
Puhun hänen kanssaan, Colm. Älä tee mitään rajua.
Hän ei enää häiritse sinua.
Mikä vahinko.
Hän ei ole koskaan ollut yhtä kiinnostava. Pidän hänestä taas.
Hän eli 1700-luvulla. Mozart.
Ei 1600.
Siobhán Súilleabháin! Kappas vain.
Tulin vain ostamaan pekonia, rva O'Riordan. En ehdi jutella.
Sait kirjeen.
Ja sekö aukesi itsestään?
Niin. Kuumuudesta, luulisin.
Onko se työtarjous?
Työ kirjastossa mantereella, eikö niin?
Vain sitä pekonia, rva O'Riordan. Kymmenisen viipaletta.
Et ikinä kerro minulle mitään!
Lähtösi musertaa hänet!
Kukaan ei lähde.
En tullut tänne juttelemaan.
Tulin sanomaan, että kaikki eiliset puheet johtuivat vain viskistä, Colm.
Mitkä kaikki eiliset?
Kaikki, mitä sanoin.
Mitä sanoitkaan?
Niin. En muista paljon,
mutta muistan, ettei sisältö ollut ihan parasta.
Kyllähän sen itse tietää.
Mutta halusin vain pyytää anteeksi.
Jääkö se tähän?
Mikset anna minun olla, Pádraic?
Johan minä sen sanoin.
Niin, tiedän. Minä vain...
Minkä takia et voi jättää minua rauhaan?
- Mitä sinä teet? - En tiedä.
Voi jumalauta.
Miten sille laululle kuuluu?
Mitä?
Voi taivas, Pádraic.
Joko taas?
En pistä aasiani pihalle, kun olen pahoilla mielin.
Sain kerätä sontalankoja lattialta eilen, kun päästit sen sisälle.
Ei sen paskassa ole lankoja.
Korkeintaan oljenkappaleita.
Ehkä se oli olkea.
Laitan meille puuroa.
Olinko minä kamala eilisiltana?
Et. Olit kiva.
Tiedän, että äsken en ollut kiva.
Olit kiva. Ainakin minua kohtaan.
Tietenkin olin kiva sinua kohtaan.
Muu ei olisi mahdollista.
Mikä se oli? Lintuko?
Mikä?
Se kopsahdus ovella.
Lintu?
- Niin. - Ei.
Mikä se sitten oli?
- Kopsahdus ovella? - Niin!
Mikä oli se kopsahdus?
Se oli...
Vaikea valehdella.
Se oli...
Sormi.
Mikä?
Sormi.
Jessus, Siobhán! Pikkuinen pelästyy!
Heitä se ulos, Pádraic!
En heitä ulos hänen sormeaan! Se likaantuu!
Minne pistät sen?
Kenkälaatikkoon.
Voi sentään. Voi luoja.
Tuota...
Hän on siis tosissaan.
Pitääkö sen olla täällä nyt?
Kun olen syönyt puuroni, vien sen takaisin hänelle.
Oletko ihan pölvästi?
Siis oletko ihan pölvästi?
En ole ihan pölvästi. Onhan tästä puhuttu.
Sinun pitää jättää hänet nyt rauhaan. Lopullisesti!
Niinkö tuumit?
Niinkö tuumin? Kyllä vain!
Hän katkaisi sormensa ja heitti sillä sinua!
Älä nyt. Ei hän heittänyt sillä minua.
Mitä me teemme?
Emme voi pitää kenenkään sormea.
Jessus, Colm!
Sattuiko se?
Kamalasti ihan aluksi. Luulin, että pökerryn.
Nyt se tuntuu ihan hyvältä kaikessa tässä tohinassa.
Haluaisitko kupin teetä?
En. Tulin vain palauttamaan sormesi.
Niinkö?
Kiitos.
Siellähän selkeni mukavasti.
Vaikka ei ihan siltä näyttänytkään.
Mitä sinä haluat häneltä,
jotta tämä kaikki päättyisi?
Hiljaisuutta, Siobhán.
Pelkkää hiljaisuutta.
Vielä yksi hiljainen mies Inisherinille, mahtavaa.
Ollaan sitten hiljaa.
Ei tässä ole kyse Inisherinistä.
Vaan siitä, että yksi tylsä mies jättää toisen rauhaan.
"Yksi tylsä mies"! Te kaikki olette hemmetin tylsiä!
Jaksatte valittaa joutavista!
Te kaikki olette hemmetin tylsiä!
Pidän huolta, ettei hän puhu sinulle enää.
Tee se.
Tai seuraavalla kerralla katkaisen kaikki neljä enkä vain yhtä.
Et ole tosissasi.
Ei se ainakaan paranna soittamista.
Niin.
Nyt puhut asiaa.
Et taida olla ihan kunnossa, Colm.
Joskus pelkään vain viihdyttäväni itseäni -
odotellessani sitä väistämätöntä.
Etkö sinä pelkää?
En.
Pelkääthän.
POSTITOIMISTO LENNÄTIN
Declan!
Terve!
Haluatko kyydin?
Kyllä vain.
Kiitokset!
Et kai ole se opiskelijamiekkonen Lisdoonvarnasta?
Kyllä vain. Olen Declan.
Miksi?
Käskivät minua postissa etsimään -
sen opiskelijakaverin, Declanin, Lisdoonvarnasta.
Sinulle tuli sähkösanoma.
Äitimammaltasi.
Äitini ei ole enää elävien kirjoissa.
Ei äiti, anteeksi.
Sanoinko äiti? Täti. Se on tädiltäsi.
Asia koskee isääsi.
Mitä isästä?
Leipäauto osui häneen.
- Leipäautoko? - Niin.
Sinun kannattaa pitää kiirettä, ettei hänen tarvitse kuolla yksin.
Kuolla?
Tai käydä heikommaksi ypöyksin.
Mahdotonta.
Ei suinkaan.
- Leipäautot osuvat ihmisiin usein. - Tiedän!
Äitini kuoli sillä tavalla.
Jos se on sama leipäauto, tapan kuskin!
Kiitos.
Mitä puhuit venemiehen kanssa?
Ei kai se sinulle kuulu.
Tietenkin kuuluu. Minähän edustan lakia.
Mokoma mulkku.
Kerro sille ruikuttavalle veljellesi,
että tulen antamaan hänelle selkäsaunan, minkä olen velkaa.
Selkäsaunan?
Se olisi ihan paikallaan. Hän saisi jotain muuta mietittävää.
Sinä vasta outo emäntä olet.
Ei ihme, ettei sinusta tykätä.
Tervehdys, rva McCormick.
Kuolema saapuu Inisheriniin ennen kuin kuukausi vaihtuu.
Vai kuolema?
Ehkä jopa kaksi kuolemaa.
Se olisi surullista.
Rukoilkaamme Herraa,
ettei kumpikaan niistä ole sinun tai Siobhánin.
Tuo on kiltisti sanottu.
En yrittänyt olla kiltti.
Yritin olla täsmällinen.
Jukolauta.
Mikä hätänä?
Ei mikään.
Isäukko uhkaa listiä sinut pyhänä,
koska lavertelit siitä, että hän hipelöi minua.
Listiä ihan oikeasti -
vai vähän taputella?
Listiä oikeasti, luulisin.
Sitä paitsi hän listi kerran yhden miehen.
Anteeksi, että lipsautin sen asian.
En ollut ihan kunnossa sinä iltana.
Muuten olit ihan hauska.
Siksi en käsitä, miksi se paksukainen heitti sinua sormella.
Hän näytti ottavan keljuilusi ihan hyvin.
Ei hän ottanut.
Eikö?
"Pádraic ei ole koskaan ollut yhtä kiinnostava", hän sanoi.
"Taidan tykätä hänestä taas."
Niin.
Ehkä tässä jutussa olikin kyse siitä, että alkaisit vaihteeksi -
puolustaa itseäsi vähän.
Niinkö tuumit?
Niin. Etkä aina olisi -
tuollainen ruikuttava tylsimys.
Olen yrittänyt välttääkin olemasta ruikuttava tylsimys.
Niinkö?
Juuri eilen Colm tuli hyvin juttuun yhden musikantin kanssa.
Ja mitä minä tein? Lähetin sen tyypin matkoihinsa.
Niinkö? Miten?
Sanoin, että leipäauto oli telonut hänen isänsä -
ja että hänen pitäisi kiiruhtaa kotiin siltä varalta, että isä kuolee.
Enpä ole koskaan kuullut mitään yhtä keljua.
No, olihan se vähän keljua,
mutta hän toipuu, kun huomaa kotona, ettei leipäauto telonutkaan isää.
Pidin sinua aina porukan mukavimpana.
Mutta oletkin samanlainen kuin muut.
Minä olen kaikkein mukavin.
Kuule, Dominic.
Ehkä en olekaan iloinen veikko!
Ehkä olen nyt tällainen!
Niin.
Ehkä olen nyt tällainen.
Terve!
Jessus, Dominic!
Onko sinun pakko aina hiiviskellä noin?
Olin saada sydänkohtauksen!
En minä hiiviskellyt.
Tulin ihan muina miehinä.
Sinä ja tuo kummitus, jessus!
Minustakin tuo nainen on kummitus.
Meillähän onkin paljon yhteistä. Minulla ja sinulla.
Kutsumme vanhuksia kummituksiksi.
Hieno järvi, vai mitä?
Kiva, että kohtasimme.
Halusin kysyä sinulta yhtä juttua.
Ja kun selvisi, miten paljon yhteistä meillä on,
haluan kysyä vielä muutakin.
Ei meillä ole mitään yhteistä.
Älä mene asioiden edelle.
Niin. Se, mitä halusin kysyä sinulta...
Se oli jotain...
Tätä olisi pitänyt suunnitella.
Niin. Se, mitä halusin kysyä, oli...
Sinä tuskin koskaan haluaisit, tuota noin,
rakastua minunlaiseeni poikaan?
Dominic. Enpä usko, kultaseni.
Et. Niin, et. Arvasin.
Etkö edes tulevaisuudessa, kun olen sinun ikäisesi?
Joo, ei. Sitähän minäkin.
Ajattelin vain kysyä varmuuden vuoksi.
"Rohkea rokan syö" ja niin edespäin.
Se siitä haaveesta.
Niin.
Taidan tästä lähteä tekemään jotain, mitä minun piti tehdä.
Mallow'sta mä astelin
Suuntanain ol' Aghadoe
Hänen päänsä portilta tyrmän Mä sinne vein
Kuule, Sammy. Sinunkin pitää tanssia.
Kuninkaana Irlannin Hän nukkuu Aghadoessa
Miten jakselet, paksukainen?
Tanssitko koirasi kanssa?
Kukapa muu kanssasi tanssisikaan? Koiran mielipidettä ei kysytä.
Ja jos olet liian tollo tarjoamaan minulle istuinta,
aion olla omatoiminen!
Että päivää vain sinullekin.
Oletko menettänyt järkesi?
Että olenko menettänyt järkeni?
Itse asiassa en ole menettänyt järkeäni.
Ja sen lisäksi, että en ole menettänyt järkeäni,
minulla on kymmenen sormea todisteena siitä.
Montako sinulla on todisteena siitä, ettet ole menettänyt omaasi?
Yhdeksän sormea.
Ja yhdeksän sormea on hulluuden malliesimerkki.
Juuri niin. Malliesimerkki!
Annahan olla! En tullut tänne nuoleskeltavaksi.
Asiani on sen vastakohta.
Mikä on nuoleskelun vastakohta?
Minkä takia tulit tänne?
En minkään takia.
Tulin potkaisemaan ovesi sisään ja haukkumaan sinut.
Olet tehnyt sen ja voit mennä nyt.
En ole vielä valmis.
Oven kanssa olen valmis, mutta haukkuminen on kesken.
Meillä meni varsin hyvin, Pádraic.
Minulla ei mennyt.
Minulla meni surkeasti.
Hyvä on, minulla meni varsin hyvin.
Mutta ei aina voi olla kyse vain sinusta.
Kyllä voi.
- Meitä on tässä kaksi. - Eikä ole.
Tangoon tarvitaan kaksi.
En halua tanssia tangoa.
Tanssit koirasi kanssa.
Tangosta puheen ollen, miten uusi laulusi edistyy?
Sain sen juuri valmiiksi.
Tänä aamuna.
Mutta sehän on hienoa!
Siksi tanssin koirani kanssa.
En yleensä tanssi koirani kanssa.
Ei koiran kanssa tanssimisessa ole mitään vikaa.
Tanssisin aasini kanssa, jos osaisin. Ja jos se osaisi.
Onko se hyvä?
Se laulusi?
Mikä sen nimi on?
"Inisherinin bansheet" oli ajatukseni.
Eihän Inisherinillä ole bansheita.
Ei niin, mutta nimi suhisee mukavasti.
Niin.
Inisherinissä on paljon suhinaa.
Niinpä.
Ehkä täällä on bansheitakin.
Tuskin ne enää huutavat ennustaakseen kuolemaa.
Ne taitavat vain olla sivussa huvittuneina ja tarkkailla.
Ennustaakseen?
Niin.
Olen tuuminut, että soittaisin sen sinun hautajaisissasi.
Mutta eihän se olisi reilua meitä kumpaistakaan kohtaan.
Hienoa, että sait laulusi valmiiksi.
Enemmän kuin hienoa.
Todella hienoa.
Nähdäänkö sitten pubissa, Colm?
Voisimme juhlia lauluasi.
Vain, jos mielesi tekee.
Voisin mennä edeltä. Tilata juomat.
Teepä se, Pádraic.
Minäpä sitten kipaisen.
Ja tilaan ne.
Teen sen.
Sehän meni hyvin. Ja ehkä löydän -
matkalla sen opiskelijakaverisi, sen Declanin!
Kerroin hänelle, että hänen isänsä teki kuolemaa,
jotta hän jättäisi meidät rauhaan, mutta se on nyt tarpeetonta!
Hän voisi tulla mukaan.
Miksi istut siellä, kun minä olen täällä?
Ajattelin vain istua omin nokkineni.
Odotella ystävää.
Vitsailetko sinä, hemmetti?
Nelisormista ystävääsikö?
Siis vitsailetko sinä, hemmetti?
En hemmetissä vitsaile.
Kaveria piti vain vähän kovistella.
Siobhán, otatko sherryn?
- En. - Selvä pyy.
Mitä sinä teet?
- Minäkö? - Niin, sinä.
En mitään. Kunhan juon.
- Etkä odota? - En odota.
Kyllä hän odottaa. Hän odottaa Colm Dohertya.
Enhän odota.
Hän sanoi juuri odottavansa.
Suupaltti!
Lähdetään kotiin, Pádraic. Minulla on asiaa sinulle.
Onko sinulla asiaa minulle?
Kuulostaa...
En minä halua jutella mistään.
Sinun täytyy, koska olen lähdössä.
Lähdössäkö?
Siis oikeasti lähdössä?
Niin kuin...
että et jää?
Niin.
Entä minä sitten?
Mitä sinusta?
Minulla ei ole sitten yhtään ystävää!
- Onhan sinulla Dominic. - Niinpä!
Ja hänkin on nyt minua vastaan.
Mikä paikka sellainen on, kun kylän pölhökustaa suuttuu?
Ja kuka laittaa ruoan?
Tuoko on ensimmäinen kysymyksesi? "Kuka laittaa ruoan?"
Eihän se ollut ensimmäinen. "Entä minä sitten?" oli ensimmäinen.
Pádraic.
Pádraic!
Nytkö? Mutta ethän sinä voi lähteä nyt!
Voin lähteä nyt.
En voi jäädä enää odottamaan uusia järjettömyyksiä!
Mitä helvettiä sinä sanoit hänelle, Pádraic?
En juuri mitään.
Minä vain satuin juttelemaan Dominicin kanssa aiemmin.
Ja me keksimme,
että minun pitäisi yrittää puolustaa itseäni jotenkin.
Jessus!
Se meni hyvin, kunnes hän katkoi kaikki sormensa.
Kirjani eivät mahdu.
Pitäisitkö niistä huolta puolestani?
Älä lähde, Siobhán.
Minulla ei ole muuta.
Ellei sinua lasketa.
Tulethan pian takaisin?
Voi, Pádraic!
Älä sano noin.
Sano kyllä.
Jenny.
Voi.
En halua puhua.
Älä sitten tapa hänen koiraansa.
Älä pistä päähäni ajatuksia,
joita siellä ei edes ollut,
hemmetin kaheli!
"Kaheli!"
En kai minä sinua satuttaisi?
Siinä miehessä ei ole mitään muuta hyvää.
Miten jakselet, Pádraic? Näytät voivan hyvin.
Oli mukavaa, pojat.
En kaipaa sinulta anteeksipyyntöjä.
Tämä on minulle helpotus.
Sovitaan, että ollaan sujut -
ja lähdetään eri suuntiin, tällä kertaa lopullisesti.
Sinun paksut sormesi tappoivat pikku aasini tänään.
Eli me emme ole sujut.
Tämä on alku.
- Sinä vitsailet. - Joo, en.
En minä vitsaile.
Joten huomenna, sunnuntaina,
pyhäpäivänä noin kahden maissa -
saavun kotiisi ja tuikkaan sen tuleen.
Toivottavasti olet silloin sisällä.
Mutta en aio tarkistaa asiaa.
Kunhan vain jätät koirasi ulos.
Minulla ei ole mitään sitä vastaan.
Tai voit yrittää estää minua parhaasi mukaan.
Viedään tämä loppuun saakka.
Tai ainakin toisen loppuun.
Kuulkaa.
Minulla on kana kynittävänä sinun kanssasi.
Onko se pikku typerys taas sinun luonasi?
Anna hänen olla, Peadar. Mieheltä kuoli juuri aasi.
Niinkö?
Se pikkukaveriko?
Voi, jessus sentään. Minä sanon vain...
Kahden aikaan.
Minä tapoin miniaasin.
Se oli vahinko.
Mutta minusta tuntuu pahalta.
Luuletko Luojan välittävän miniaaseista?
Eipä taida välittää.
Ja siinä taisi kaikki mennäkin vikaan.
Siinäkö kaikki?
Mikä?
Taidat unohtaa pari asiaa.
En. Eiköhän kaikki käsitelty.
Eikö sinusta poliisin lyöminen ole synti?
Niin.
Jos poliisin lyöminen on synti,
voin saman tien palata kotiin.
Ja itsensä silpominen on synti.
Yksi suurimmista.
Onko?
Itsensä silpominen. Tunnustan.
Kerrottuna viidellä.
Entä toivottomuus?
On sitä taas vähän.
Mutta ethän tee asialle mitään?
En tee sille mitään.
Rakas Pádraic.
Olen asettunut turvallisesti mantereelle, ja täällä on ihanaa.
Ikkunani ohi virtaa joki, kun kirjoitan,
ja ihmiset tuntuvat olevan vähemmän katkeria ja hulluja.
Syy saattaa olla se, että monet heistä ovat Espanjasta.
Tärkein asiani on, että täällä on sänky sinullekin, Pádraic.
Ja koska sota alkaa olla ohi, täällä olisi töitä myös sinulle.
Koska Inisherin ei pysty tarjoamaan sinulle mitään.
Ei muuta kuin ankeutta ja vihaa -
ja yksinäisyyttä ja katkeruutta -
ja ajan hidasta kulumista kohti kuolemaa.
Ja sen voi takuulla tehdä muuallakin.
Joten tule, Pádraic. Lähde sieltä.
Dominic voi huolehtia Jennystä ja muista eläimistäsi.
He voisivat muuttaa taloon yhdessä.
Joten tule nyt, Pádraic, ole kiltti.
Ennen kuin se on myöhäistä.
Hyvä Siobhán.
Minä en tietenkään tiedä, mitä "asettuminen" on,
mutta kiitän vuoteen ja kaiken muun tarjoamisesta.
Mutta ikävä kyllä en tartu tarjoukseesi.
Kuten sanoin, elämäni on Inisherinillä.
Ystäväni, eläimeni.
Jopa nyt, kun kirjoitan,
pieni Jenny-aasi katsoo minua ja sanoo:
"Älä lähde, Pádraic. Meidän tulisi ikävä sinua."
Ja se hieroo minua turvallaan, mokoma höpsykkä.
Menehän siitä, Jenny.
Mitä muihin uutisiin,
valitettavasti surullisempiin uutisiin tulee,
pelkäänpä, etten voi enää pyytää Dominicilta mitään.
Sillä hänet löydettiin tänä aamuna järvestä.
Hän varmaankin liukastui ja putosi.
Eli täällä ei ole ketään, joka voisi huolehtia elikoistani.
Eipä oikeastaan muita uutisia.
Paitsi, että olet rakas, Siobhán.
Ja ikävöin sinua.
Ja toivon, että jonain päivänä taas näemme.
Jos ikinä tulet takaisin kotiin.
Tule takaisin kotiin, Siobhán.
Parhain terveisin, rakastava veljesi...
Pádraic Súilleabháin.
Taidamme olla sujut taloni vuoksi.
Jos olisit ollut sisällä, olisimme sujut.
Mutta et ollut, joten emme ole.
Olen pahoillani, että aasisi kuoli, Pádraic.
Ihan oikeasti.
Et välitä paskan vertaa.
Mantereelta ei ole kuulunut ampumista pariin päivään.
Se alkaa kai olla ohi.
Eiköhän se kohta taas ala.
On asioita, joista ei pääse yli.
Ja minusta niin on hyvä.
Pádraic.
Kiitos kuitenkin, että pidit huolta koirastani.
Eipä kestä.
JON GREGORYN MUISTOLLE
Tekstitys: Tarja Forss